2019. gada 17. jūlijā Rīkojums Nr. 355

Rīgā (prot. Nr. 33 12. §)

**Par Latvijas Republikas pārstāvju grupu Latvijas Republikas un Azerbaidžānas Republikas Starpvaldību komisijā ekonomiskās, zinātniskās, tehniskās un kultūras sadarbības jautājumos**

1. Saskaņā ar 2005. gada 3. oktobrī parakstītā Latvijas Republikas valdības un Azerbaidžānas Republikas valdības ekonomiskās, zinātniskās, tehniskās un kultūras sadarbības līguma 10. pantu apstiprināt darbam Latvijas Republikas un Azerbaidžānas Republikas Starpvaldību komisijā ekonomiskās, zinātniskās, tehniskās un kultūras sadarbības jautājumos (turpmāk – starpvaldību komisija) Latvijas Republikas pārstāvju grupu (turpmāk – pārstāvju grupa) šādā sastāvā:

Pārstāvju grupas vadītājs

T. Linkaits – satiksmes ministrs

Pārstāvju grupas vadītāja vietnieks

Ē. Eglītis – Ekonomikas ministrijas valsts sekretārs

Pārstāvju grupas locekļi:

A. Babiča − Izglītības un zinātnes ministrijas Politikas iniciatīvu un attīstības departamenta vecākā eksperte

E. Balševics – Vides aizsardzības un reģionālās attīstības ministrijas valsts sekretārs

E. Dambekalne – Zemkopības ministrijas Starptautisko lietu un stratēģijas analīzes departamenta Starptautisko lietu nodaļas vadītāja vietniece

D. Ivsiņa – Izglītības un zinātnes ministrijas Augstākās izglītības, zinātnes un inovāciju departamenta eksperte

R. Kalniņš – Ārlietu ministrijas Pirmā divpusējo attiecību departamenta Austrumeiropas un Centrālāzijas valstu nodaļas otrais sekretārs

D. Klinsone – Ekonomikas ministrijas Eiropas Savienības un ārējo ekonomisko attiecību departamenta direktora vietniece, nodaļas vadītāja

Z. Liepiņa – Ekonomikas ministrijas valsts sekretāra vietniece

E. Luca-Ratfeldere – Satiksmes ministrijas Starptautisko sadarbības projektu koordinācijas departamenta direktore

U. Reimanis – Satiksmes ministrijas valsts sekretāra vietnieks

N. Sakss – Finanšu ministrijas Fiskālās politikas departamenta direktors

G. Silovs – Ekonomikas ministrijas Nozaru politikas departamenta direktors

A. Takašovs – Veselības ministrijas Eiropas lietu un starptautiskās sadarbības departamenta vecākais eksperts

Z. Ventere – Ārlietu ministrijas Ekonomisko attiecību un attīstības sadarbības politikas departamenta Ārējo ekonomisko sakaru veicināšanas nodaļas vadītāja

Pārstāvju grupas atbildīgā sekretāre

L. Guseva – Ekonomikas ministrijas Eiropas Savienības un ārējo ekonomisko attiecību departamenta Ārējo ekonomisko attiecību nodaļas vecākā referente

2. Pārstāvju grupai ir tiesības starpvaldību komisijas darbā pieaicināt speciālistus un ekspertus.

3. Pārstāvju grupas vadītājam ir tiesības apstiprināt pārstāvjus darbam starpvaldību komisijas apakškomisijās un darba grupās.

4. Atzīt par spēku zaudējušu Ministru kabineta 2016. gada 7. jūnija rīkojumu Nr. 326 "Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos" (Latvijas Vēstnesis, 2016, 111. nr.).

Ministru prezidents A. K. Kariņš

Ekonomikas ministrs R. Nemiro